Рођен је 1893. године у селу Александрову, срез добрички. Војни рок је служио 1912. године и затим наставио са активном војном службом, да би 1914. године био унапређен у чин наредника. Посебно се истакао великим подвизима у тешким борбама на планини Гучеву 1914. године, када је био три пута рањаван. За те подвиге одликован је Златним војничким орденом КЗ. Тада се борио у 2. прекобројном пуку Комбиноване дивизије. Док је био на лечењу у нишкој војној болници, заробљен је од Бугара у јесен 1915. године и умро је као заробљеник 1917. године. Сахрањен је код села Јелашнице, где има споменик поред пута. Те исте 1917. године његову мајку Милку убили су Бугари за време Топличког устанка.